### | | | | --- | --- | | | | | --- | | **Byråd** 23. maj 2017 Sagsnr. 710-2017-1089 Dok.nr. 710-2017-126445 Sagsbehandler DPABS | | 70.                 Anlægsbevilling til etablering af ventilation på tre skoler - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en
anlægsbevilling på 8,8 mio. kr. til etablering af mekanisk ventilation til
afhjælpning af for højt CO2-indhold i udvalgte lokaler på Ulstrup
Skole, [adresse] og [adresse]. Anlægget finansieres indenfor de afsatte
rådighedsbeløb på 6,160 mio. kr. i 2017 og 4,5 mio. kr. i 2018 til etablering
og renovering af ventilationsanlæg.

Carl Lauridsen har for Favrskov Kommune foretaget en screening af
indeklimaet i undervisningslokaler, og LB Consult har efterfølgende udført
målinger af CO2-indholdet i en række lokaler på de tre nævnte
skoler. Resultatet af prøverne har vist, at CO2-indholdet er
væsentligt over grænseværdierne for sikring af tilstrækkelig frisk luft i
undervisnings- og arbejdslokaler.

Ventilationsprojekterne omfatter:

· På Ulstrup Skole etableres central mekanisk ventilation i fløj [adresse]
Arbejdet udføres i sommeren 2017, således at undervisningslokalerne i videst
muligt omgang er klar efter sommerferien.

· På [adresse] etableres decentral mekanisk ventilation i
undervisnings- og opholdslokaler. Arbejdet planlægges udført sammenhængende med
opstart i sommeren 2017 og færdiggørelse i efteråret 2017.

· På [adresse] etableres decentral ventilation i undervisnings-
og faglokaler. Arbejdet planlægges udført sammenhængende med opstart i sommeren
2017 og færdiggørelse ultimo 2017.

**VURDERING**

På Ulstrup Skole, [adresse] og [adresse] er der i
dag undervisningslokaler, grupperum, lærerforberedelse mm. uden ventilation. Indeklimaproblemerne
er hidtil søgt løst med adfærdsændringer og udluftningsprocedurer og med mekanisk
udsugning uden tilfredsstillende resultater. Mangelfulde og utilstrækkelige
ventilationsforhold medfører for højt CO2-indhold, hvilket kan give
hovedpine, koncentrationsbesvær og andre gener.

På den baggrund anbefales, at der etableres mekanisk
ventilation, hvor det er muligt at styre temperatur og luftkvalitet afpasset
til den aktivitet, der foregår.

Hermed sikres den nødvendige luftkvalitet og de optimale
betingelser for læring, og forventningen er, at medarbejderne vil opleve et
forbedret indeklima og arbejdsmiljø.

Arbejdet forventes at kunne tilrettelægges og gennemføres
uden væsentlige gener for undervisningen og med genhusning indenfor den enkelte
skoles rammer, hvorfor der ikke er afsat midler til genhusning.

**ØKONOMI**

Der søges om en anlægsbevilling til etablering af mekanisk
ventilation på [adresse], [adresse] og [adresse] estimeret til i
alt 8,8 mio. kr. Anlægget finansieres indenfor de afsatte rådighedsbeløb på
6,160 mio. kr. i 2017 og 4,5 mio. kr. i 2018 til ’Etablering og renovering af
ventilationsanlæg’. Anlægsudgifternes fordeling fremgår af tabel 1.

Tabel 1 – Estimeret anlægsudgift til etablering af
ventilation:

|  |  |
| --- | --- |
| Skole | Estimeret anlægsudgift |
| Ulstrup Skole, fløj F | 1.810.000 kr. |
| Bavnehøjskolen | 3.770.000 kr. |
| Lilleåskolen | 3.170.000 kr. |
| Bygherreomkostninger | 50.000 kr. |
| Estimeret udgift i alt | 8.800.000 kr. |

De samlede anlægsudgifter har vist sig dyrere end det
afsatte budget, idet de tre ventilationsprojekter oprindeligt blev estimeret
til i alt 6,3 mio. kr. i 2013-prisniveau. Efter en granskning og validering af
projektbudgettet viser der sig en samlet merudgift på 2,5 mio. kr. Merudgiften skyldes
fortrinsvist, at der i anlægsforslaget ikke var indregnet udgift til CTS-styring
af ventilations- og varmeanlæg.

Det forventes, at ventilationsanlæggene kan være etableret
med udgangen af 2017. Der søges derfor om fremrykning af rådighedsbeløb fra
2018 til 2017 på 2,64 mio. kr.

Der er i 2018 afsat 35.000 kr. til dækning af udgifter til
el og serviceaftaler på ét nyt ventilationsanlæg. Fra og med 2019 er der årligt
afsat 105.000 kr. til dækning af udgifter til el og serviceaftaler på tre nye
ventilationsanlæg. Det vurderes, at alle tre ventilationsanlæg vil være i drift
fra og med 2018. Der søges derfor om budget til dækning af driftsudgifter på
yderligere to ventilationsanlæg. Merudgiften vurderes til 70.000 kr. i 2018.

**INDDRAGELSE**

De respektive skoler, ekstern rådgiver og [adresse]
beskriver i samarbejde projektet samt tilrettelægger byggeperioder, interne
rokeringer m.m.

**INDSTILLING**

Kommunaldirektøren indstiller til Byrådet:

1. At der fremrykkes et rådighedsbeløb på 2,64 mio. kr. fra 2018 til 2017
til etablering og renovering af ventilationsanlæg, og at fremrykningen
finansieres via kassen.

2. At godkende en anlægsbevilling på 8,8
mio. kr. til etablering af mekanisk ventilation på [adresse],
Bavnehøjskolen og [adresse].

3. At anlæggene finansieres af det
afsatte rådighedsbeløb til etablering og renovering af ventilationsanlæg i
2017.

4. At der i budgettet for 2018 afsættes 70.000
kr. til drift af yderligere to ventilationsanlæg.

**BESLUTNING**

***Teknik- og Miljøudvalget, 4. maj 2017:***

Fraværende:Victor Olesen

Indstilles godkendt.

***Økonomiudvalget, 16. maj 2017:***

Fraværende:Øyvind Kjær

Indstilles godkendt.